
  6                                                        DR 30.11.2017                                                    

 
Ketiga, ialah Tahfiz Dini iaitu Pengajian Tahfiz Al-Quran bersama mata 

pelajaran Agama Islam.  

Keempat, Tahfiz Kemahiran iaitulah Pengajian Tahfiz Al-Quran bersama 
dengan modul kemahiran termasuklah khususnya yang terkini dengan kita sekali lagi 
berkolaborasi bersama dengan MARA dan juga Program GiatMARA yang diterapkan 
melalui Pengajian Tahfiz Al-Quran.   

Terkini dalam usaha menambah baik sekolah tahfiz, kerajaan telah 
menubuhkan High Level Committee (HLC) mengenai pasukan petugas, sekolah-sekolah 
tahfiz yang dipengerusikan sendiri oleh Yang Amat Berhormat Timbalan Perdana Menteri 
dan jawatankuasa ini mencadangkan penambahbaikan dalam semua aspek termasuklah 
aspek keselamatan di sekolah-sekolah tahfiz.  

Kerajaan telah mengarahkan pihak Jabatan Bomba dan Penyelamat membuat 
pemeriksaan keselamatan dan juga termasuklah institusi tahfiz di seluruh negara dan 
penambahbaikan dengan melibatkan khususnya daripada kalangan GiatMARA dan juga 
lain-lain institusi yang berkenaan di kawasan setempat bagi menambah pembaikan 
terutamanya dalam aspek keselamatan, terutamanya fokus kepada pendawaian ataupun 
elektrik yang berada dalam kawasan persekitaran Maahad Tahfiz negeri dan juga di 
tempat masing-masing. Terima kasih, Tuan Yang di-Pertua.   

Dato' Sri Abdul Manan bin Ismail [Paya Besar]: Terima kasih, Tuan Yang di-
Pertua. Terima kasih, Yang Berhormat Menteri.  

Soalan tambahan saya, apakah langkah kerajaan untuk mengkaji kembali 
syarat-syarat dan kriteria dalam pemberian lesen kepada pusat tahfiz untuk beroperasi  
serta pemantauan kerajaan terhadap guru-guru yang berkelayakan sahaja untuk 
dibenarkan mengajar bagi melahirkan huffaz profesional dan mengurangkan perbezaan 
jurang akademik antara sekolah tahfiz dan aliran kebangsaan dan cadangan 
memasukkan elemen TVET dan kurikulum pusat tahfiz setakat ini? Terima kasih.  

■1030 

 Mejar Jeneral (B) Dato’ Seri Jamil Khir bin Baharom: Tuan Yang di-Pertua, 
terima kasih kepada Yang Berhormat Paya Besar. Di mana apa yang disebutkan oleh 
Yang Berhormat Paya Besar tadi, seiring dengan apa yang telah saya sebutkan tadi, 
kehendak dan juga harapan kerajaan. Mungkin dapat saya bawa balik sedikit ke 
belakang di mana kita dulu ada sekolah-sekolah agama negeri dan juga sekolah agama 
rakyat. Akan tetapi dengan pendekatan yang telah dilaksanakan secara berhemah, kita 
mewujudkan apa yang dipanggil dengan sekolah agama bantuan kerajaan (SABK) di 
mana usaha pendaftaran di peringkat negeri dan juga di peringkat Persekutuan 
dilaksanakan.  

Kebelakangan kita sudah melihat bahawa ada di sana anjakan-anjakan yang 
baik kepada sekolah-sekolah agama ini. Now, sekarang Tuan Yang di-Pertua kita 
bercakap soal sekolah-sekolah tahfiz yang mana Yang Berhormat Paya Besar sebutkan 
tadi ialah tentang penguatkuasaan pelesenan. Kita bersetuju bahawa hal yang seperti ini 
kadang-kadang kalau tidak dikawal, ia tumbuh umpama cendawan tetapi dalam keadaan 
yang begitu rendah dari sudut standard yang dilaksanakan terutamanya kawasan 
penempatan, kawasan pengajian dan juga persekitaran. Ini termasuk juga sistem 
pendawaian, penjagaan disiplin dan sebagainya.  

Maka, sekali lagi saya sebutkan tadi bahawa pihak Persekutuan melalui 
penubuhan jawatankuasa khas yang telah dipengerusikan oleh Yang Amat Berhormat 
Perdana Menteri dengan penubuhan High Level Committee (HLC) yang saya sebutkan, 
kita telah memberikan cadangan. Termasuk kerajaan telah mewujudkan satu Dasar 
Tahfiz Negara yang mana dasar ini kita cadangkan pada negeri.  

Berbalik kepada jawapan saya tadi Yang Berhormat Paya Besar, sekali lagi 
saya sebutkan bahawa ini merupakan bidang kuasa negeri. Maka Kerajaan Persekutuan 
melalui JAKIM telah bekerjasama dengan kerajaan negeri terutamanya Pejabat Majlis 
Agama Islam untuk supaya diperkemas. Dasar ini diterapkan di peringkat bawahan iaitu 
Dasar Pendidikan Tahfiz termasuk juga cadangan-cadangan yang telah diberikan oleh 
pihak High Level Committee yang dipengerusikan oleh Yang Amat Berhormat Timbalan 
Perdana Menteri yang memperlihatkan betapa kita serius untuk membantu sekolah-
sekolah tahfiz ini ke arah peningkatan yang lebih baik.  

 

 



Ketiga, ialah Tahfiz Dini iaitu Pengajian Tahfiz Al-Quran bersama mata. pelajaran Agama Islam. Keempat, Tahfiz Kemahiran iaitulah Pengajian Tahfiz Al-Quran bersama dengan modul kemahiran termasuklah khususnya yang terkini dengan kita sekali lagi berkolaborasi bersama dengan MARA dan juga Program GiatMARA yang diterapkan melalui Pengajian Tahfiz Al-Quran. Terkini dalam usaha menambah baik sekolah tahfiz, kerajaan telah menubuhkan High Level Committee (HLC) mengenai pasukan petugas, sekolah-sekolah tahfiz yang dipengerusikan sendiri oleh Yang Amat Berhormat Timbalan Perdana Menteri dan jawatankuasa ini mencadangkan penambahbaikan dalam semua aspek termasuklah aspek keselamatan di sekolah-sekolah tahfiz. Kerajaan telah mengarahkan pihak Jabatan Bomba dan Penyelamat membuat pemeriksaan keselamatan dan juga termasuklah institusi tahfiz di seluruh negara dan penambahbaikan dengan melibatkan khususnya daripada kalangan GiatMARA dan juga lain-lain institusi yang berkenaan di kawasan setempat bagi menambah pembaikan terutamanya dalam aspek keselamatan, terutamanya fokus kepada pendawaian ataupun elektrik yang berada dalam kawasan persekitaran Maahad Tahfiz negeri dan juga di tempat masing-masing. Terima kasih, Tuan Yang di-Pertua. Dato' Sri Abdul Manan bin Ismail [Paya Besar]: Terima kasih, Tuan Yang di- Pertua. Terima kasih, Yang Berhormat Menteri. Soalan tambahan saya, apakah langkah kerajaan untuk mengkaji kembali syarat-syarat dan kriteria dalam pemberian lesen kepada pusat tahfiz untuk beroperasi serta pemantauan kerajaan terhadap guru-guru yang berkelayakan sahaja untuk dibenarkan mengajar bagi melahirkan huffaz profesional dan mengurangkan perbezaan jurang akademik antara sekolah tahfiz dan aliran kebangsaan dan cadangan memasukkan elemen TVET dan kurikulum pusat tahfiz setakat ini? Terima kasih. #1030. Mejar Jeneral (B) Dato' Seri Jamil Khir bin Baharom: Tuan Yang di-Pertua, terima kasih kepada Yang Berhormat Paya Besar. Di mana apa yang disebutkan oleh Yang Berhormat Paya Besar tadi, seiring dengan apa yang telah saya sebutkan tadi, kehendak dan juga harapan kerajaan. Mungkin dapat saya bawa balik sedikit ke belakang di mana kita dulu ada sekolah-sekolah agama negeri dan juga sekolah agama rakyat. Akan tetapi dengan pendekatan yang telah dilaksanakan secara berhemah, kita mewujudkan apa yang dipanggil dengan sekolah agama bantuan kerajaan (SABK) di mana usaha pendaftaran di peringkat negeri dan juga di peringkat Persekutuan dilaksanakan. Kebelakangan kita sudah melihat bahawa ada di sana anjakan-anjakan yang baik kepada sekolah-sekolah agama ini. Now, sekarang Tuan Yang di-Pertua kita bercakap soal sekolah-sekolah tahfiz yang mana Yang Berhormat Paya Besar sebutkan tadi ialah tentang penguatkuasaan pelesenan. Kita bersetuju bahawa hal yang seperti ini kadang-kadang kalau tidak dikawal, ia tumbuh umpama cendawan tetapi dalam keadaan yang begitu rendah dari sudut standard yang dilaksanakan terutamanya kawasan penempatan, kawasan pengajian dan juga persekitaran. Ini termasuk juga sistem pendawaian, penjagaan disiplin dan sebagainya. Maka, sekali lagi saya sebutkan tadi bahawa pihak Persekutuan melalui penubuhan jawatankuasa khas yang telah dipengerusikan oleh Yang Amat Berhormat Perdana Menteri dengan penubuhan High Level Committee (HLC) yang saya sebutkan, kita telah memberikan cadangan. Termasuk kerajaan telah mewujudkan satu Dasar Tahfiz Negara yang mana dasar ini kita cadangkan pada negeri. Berbalik kepada jawapan saya tadi Yang Berhormat Paya Besar, sekali lagi saya sebutkan bahawa ini merupakan bidang kuasa negeri. Maka Kerajaan Persekutuan melalui JAKIM telah bekerjasama dengan kerajaan negeri terutamanya Pejabat Majlis Agama Islam untuk supaya diperkemas. Dasar ini diterapkan di peringkat bawahan iaitu Dasar Pendidikan Tahfiz termasuk juga cadangan-cadangan yang telah diberikan oleh pihak High Level Committee yang dipengerusikan oleh Yang Amat Berhormat Timbalan Perdana Menteri yang memperlihatkan betapa kita serius untuk membantu sekolah- sekolah tahfiz ini ke arah peningkatan yang lebih baik.